《书来家弟遂已破贼大桥为志数语》
清代·黎士弘

南塘小儿弄兵戏，抹额红巾等山魅。夜切人肝作脯甘，对裂轻缯如破絮。

杀人不死还等闲，随上军门求补吏。山中日日报揭竿，百道军书勒簿尉。

簿尉何能令请行，牙兵几队趋山际。昨日书来珍重看，云已破贼数十辈。

留之不可诛不胜，细作爰书别党类。我闻此语心独欢，贤者宁不当如是。

呜呼作贼不死死者冤，民不作贼将徒然。

作者简介：黎士弘，字愧曾，长汀濯田陈屋人。生于明万历四十七年(1618)。14岁补博士弟子员，36岁中举人。清康熙元年(1662)任广信府推官，为政清廉，听断精明，六载审理十三县案件，释放无辜数百人，人们称赞他为“黎青天”。康熙三年，广信府属玉山县迭遭战乱，百姓离乡背井，士弘前往省问疾苦，招集流散各地百姓，垦田定赋，恢复生产，重建家园。不到一年，百废俱兴，民气渐复。